انلیل

تصغیر

انلیل جسے بعد میں الیل بھی کہا گیا، ایک قدیم سمیری دیوتا ہے، جو ہوا، فضا، زمین اور طوفانوں کا دیوتا سمجھا جاتا تھا۔ ابتدا میں اسے سومیری دیوتاؤں کے مجموعے (پینتھیون) کا سردار تصور کیا جاتا تھا، لیکن بعد میں اسے اکادیوں، بابلیوں، آشوریوں اور حوریوں نے بھی پوجا۔ 

شہر نِیپور میں واقع ایکور معبد انلیل کی عبادت کا مرکزی مقام تھا اور یہ عقیدہ تھا کہ انلیل نے یہ معبد خود تعمیر کیا۔ اسے "زمین اور آسمان کے درمیان بندھن کی رسی" کہا جاتا تھا۔ کچھ سمیری متون میں اسے نُونامنیر کہا گیا ہے۔
سومیری رزمیہ (ایپی) نغموں کے مطابق، انلیل اس قدر مقدس تھا کہ دیگر دیوتا بھی اس کی طرف دیکھنے کی جسارت نہیں کرتے تھے۔

انلیل کا کردار چوبیسویں صدی قبل مسیح میں شہر نِیپور کی ترقی کے ساتھ نمایاں ہوا۔ اس کی پرستش اس وقت زوال کا شکار ہوئی جب عیلامیوں نے 1230 ق م میں نِیپور کو تباہ کر دیا اور بعد ازاں بابلی دیوتا مردوخ نے انلیل کی جگہ سمیری پینتھیون کے سردار کے طور پر لے لی۔
بابلی دیوتا بعل (بِیل)، انلیل اور مردوخ دونوں کا نظیر (ہم مثل) مانا جاتا ہے، جب کہ رعی (چرواہے) کا دیوتا تموز (یا دُموزی) بھی اس سے وابستہ سمجھا جاتا ہے۔،

 حوالہ جات 

زمرہ:تحویل صورت
زمرہ:بعل
زمرہ:خدا
زمرہ:میسوپوٹیمیا کے دیوتا
زمرہ:آسمان اور موسم کے دیوتا
زمرہ:باب مذہب/متعلقہ مضامین
زمرہ:ویکی ڈیٹا والے صفحات
زمرہ:والد ویکی ڈیٹا سے ماخوذ
زمرہ:اساطیری عصمت در